

**Intézményi tájékoztató**



**II. Számú Idősek Otthona**

Kazincbarcikán, a Gyermekek útja 4 szám alatt található az önkormányzat által fenntartott, a Kazincbarcikai Szociális Szolgáltató Központhoz tartozó II. Számú Idősek Otthona.

Tel:48/413-457

E-mail: 2.otthon@kszszk.hu

Ez az intézmény 2003 óta áll a lakosság szolgálatában.

A szép környezet, az épületet körülvevő barátságos kis udvar kellemes kikapcsolódást nyújt az itt élőknek és a látogatóiknak egyaránt.

A 16 férőhelyes intézményben, négy különálló, *4 ágyas* szobában, életük végéig tartó ellátásban, szükség esetén ápolásban, mentális gondozásban részesülnek az ellátottak. A nap 24 órájában folyamatos szakápolói, ápolói, gondozói felügyeletet és rendszeres orvosi ellátást biztosítunk.

Ágyanként jelzőcsengő áll a lakók rendelkezésére.

Igény szerint, a társalgóban és az étkezőhelyiségben elhelyezett készülékeken kábeltelevízió vehető igénybe.

Az intézmény a közösségi életre, a családias légkör megteremtésére nagy hangsúlyt fektet. A hétköznapokat programokkal, rendezvényekkel, foglalkozásokkal teszi színesebbé, figyelembe véve az idős kor sajátosságait, az itt élők igényeit, törekedve az önállóságuk megtartására.

Szükség szerint a hozzátartozók részére, lehetőség van a vendégszoba igénybevételére.

**A bekerülés feltételei:**

Az idősek otthonában a III. fokozatú gondozási szükséglettel rendelkező, de rendszeres fekvőbeteg-gyógyintézeti kezelést nem igénylő, a rá irányadó öregségi nyugdíjkorhatárt betöltött illetve a 18. életévét betöltött, betegsége vagy fogyatékossága miatt önmagáról gondoskodni nem képes, a fentiek szerinti gondozási szükséglettel rendelkező személy is ellátható, ha ellátása más típusú, ápolás-gondozást nyújtó intézményben nem biztosítható. Amennyiben a kérelmező I, II. fokozatú gondozási szükséglettel rendelkezik, számára házi segítségnyújtás javasolható.

**Belépési hozzájárulás megfizetése 2023.04.01-jétől:**

Az intézménybe való felvétel feltétele egyszeri belépési hozzájárulás megfizetése, a Fenntartó által a 38/2021. (XII.16.) önkormányzati rendelet módosításáról szóló 4/2023. (III.30.) önkormányzati rendeletben foglaltaknak megfelelően, melynek összege: 500 000,-Ft/Fő, azaz ötszázezer forint/Fő. A belépési hozzájárulást az ellátást igénylő vagy a belépési hozzájárulás megfizetését vállaló személy fizeti meg. Amennyiben a gondozás az intézménybe történő beköltözést követő három éven belül megszűnik, a belépési hozzájárulás arányos részét vissza kell fizetni az ellátottnak vagy örökösnek, illetve – ha a belépési hozzájárulás megfizetését más személy vállalta – e személynek vagy örökösnek.

**Kérelem beadásának feltételei:**

* Kazincbarcikai illetőség
* Szóban vagy írásban beadott kérelem.
	+ Személyi adatokat igazoló dokumentumok bemutatása (személyi igazolvány, lakcím- és TAJ kártya )
	+ Orvosi javaslat, betegségeket igazoló zárójelentések bemutatása.
	+ Csatolni szükséges a születési anyakönyvi kivonat másolatát és 1 éven belüli negatív tüdőszűrő lelet másolatát.
	+ Amennyiben a kérelmező nem tudja vállalni az intézményi térítési díj megfizetését, a kérelemhez csatolnia kell az éves nyugdíjas összesítőt és a jövedelmet igazoló egyéb dokumentumokat. Ebben az esetben a kérelem jövedelemnyilatkozat és vagyonnyilatkozat része kitöltendő.
* Cselekvőképességet kizáró, illetve korlátozó gondnokság esetén a bírósági határozatot, (Ideiglenes gondnokság esetén a gyámhivatal beleegyező határozata szükséges)

Előgondozás alkalmával, az intézmény által megbízott dolgozó tájékoztatást nyújt a megállapodás és a házirend tartalmáról.

**Szolgáltatásaink:**

* Lakhatás, humánus ellátás,
* Napi háromszori étkezés
* Szükség szerint ruházat
* Higiénés ellátás, tisztálkodási szerek, mosás, takarítás,
* Rendszeres orvosi ellátás *(heti 2 óra),* eseti szakorvosi ellátás
* 24 órás felügyelet szakképzett ápoló-gondozó személyzettel
* Törvényi előírás szerinti gyógyszer biztosítása
* Mentális gondozás
* Segítségnyújtás a szociális ügyek intézésében
* Érdekképviseleti feladatok ellátása
* Szükség szerint érték-, vagyon megőrzés
* Hitélet gyakorlásának biztosítása
* Igény szerint bevásárlás
* Külvilággal való kapcsolat fenntartása

**Az intézményi térítési díj 2023. április 01-től: 6 150 Ft/nap** *(Összegét a fenntartó önkormányzat évente két alkalommal felülvizsgálhatja.)*

*Az ellátást igénylő vagy a térítési díjat megfizető más személy, írásban vállalhatja a mindenkori intézményi térítési díjjal azonos személyi térítési díj megfizetését. Egyéb esetben az ellátott által fizetendő személyi térítési díj összege nem haladhatja meg a rendszeres jövedelmének a 80%-át.*

**Érték-, vagyon megőrzés:**

Lakóinknak lehetőségük van értékeik leadására megőrzés céljából.

**A megőrzésre át nem adott értékekért az intézmény felelősséget nem vállal, azok elvesztése esetén az intézménnyel szemben kárigény nem érvényesíthető!**

*A bekerülés feltételeiről és módjáról, valamint a fizetendő térítési díj összegéről az intézmény:*

*személyesen :Kazincbarcika, Gyermekek útja 4.sz. alatt*

*telefonon:**06-48/413-457*

*hétfőtől-péntekig 7.00-tól 15.00 óráig részletes felvilágosítást nyújt az érdeklődőknek.*